Ja, du kan sagtens bruge dine svømmefødder, når du svømmetræner. Men i de fleste svømmehaller må du kun bruge udstyr som svømmefødder, dykkermaske og snorkel efter aftale med den vagthavende bademester. Derfor er du nødt til at forhøre dig om, hvordan reglerne er i din lokale svømmehal, inden du hopper i bassinet med dit udstyr. Svømmehaller med udendørsbassin, der er åbne om sommeren, tillader ofte brug af snorkeludstyr her, men husk altid at forhøre dig med bademesteren eller de livreddere, der er på arbejde.